
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2024)0023),
–	võttes arvesse Euroopa Liidu toimimise lepingu artikli 294 lõiget 2 ning artikleid 114 ja 207, mille alusel komisjon esitas ettepaneku Euroopa Parlamendile (C9‑0011/2024),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse Euroopa Majandus- ja Sotsiaalkomitee 10. juuli 2024. aasta arvamust[footnoteRef:1], [1: 	ELT C, C/2024/6027, 23.10.2024, ELI: http://data.europa.eu/eli/C/2024/6027/oj.] 

–	võttes arvesse Regioonide Komitee 20. novembri 2024. aasta arvamust[footnoteRef:2], [2: 	ELT C, C/2025/290, 24.1.2025, ELI: http://data.europa.eu/eli/C/2025/290/oj.] 

–	võttes arvesse vastutava komisjoni poolt kodukorra artikli 75 lõike 4 alusel heaks kiidetud esialgset kokkulepet ja nõukogu esindaja poolt 10. veebruari 2026. aasta kirjas võetud kohustust kiita Euroopa Parlamendi seisukoht heaks vastavalt Euroopa Liidu toimimise lepingu artikli 294 lõikele 4,
–	võttes arvesse kodukorra artiklit 60,
–	võttes arvesse majandus- ja rahanduskomisjoni, tööstuse, teadusuuringute ja energeetikakomisjoni, siseturu- ja tarbijakaitsekomisjoni ning transpordi- ja turismikomisjoni arvamusi,
–	võttes arvesse rahvusvahelise kaubanduse komisjoni raportit (A10-0061/2025),
1.	võtab vastu allpool toodud esimese lugemise seisukoha[footnoteRef:3]; [3: 	Käesolev seisukoht asendab 8. mail 2025. aastal vastu võetud muudatusettepanekud (Vastuvõetud tekstid, P10_TA(2025)0102).] 

2.	kiidab heaks käesolevale resolutsioonile lisatud Euroopa Parlamendi ja komisjoni ühisavalduse, mis avaldatakse Euroopa Liidu Teataja C‑seerias;
3.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
4.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.
P10_TC1-COD(2024)0017
Euroopa Parlamendi seisukoht, vastu võetud esimesel lugemisel 19. mail 2026. aastal eesmärgiga võtta vastu Euroopa Parlamendi ja nõukogu määrus (EL) 2026/…, milles käsitletakse liitu tehtavate välisinvesteeringute taustauuringuid ning millega tunnistatakse kehtetuks määrus (EL) 2019/452
(Kuna Euroopa Parlament ja nõukogu jõudsid kokkuleppele, vastab Euroopa Parlamendi seisukoht õigusakti (määrus (EL) 2026/1386) lõplikule kujule).

SEADUSANDLIKU RESOLUTSIOONI LISA
Euroopa Parlamendi ja komisjoni ühisavaldus vajaduse kohta võtta välisinvesteeringute ja majandusjulgeoleku valdkonnas lisameetmeid[footnoteRef:4] [4: 	Avalduses lepiti kokku seoses Euroopa Parlamendi ja nõukogu 17. juuni 2026. aasta määruse (EL) 2026/1386 (milles käsitletakse välisinvesteeringute taustauuringuid liidus ning millega tunnistatakse kehtetuks määrus (EL) 2019/452) (ELT L, 2026/1386, 26.6.2026, ELI: http://data.europa.eu/eli/reg/2026/1386/oj) vastuvõtmisega.] 

Euroopa Parlament ja komisjon nõustuvad, et liit peab jääma atraktiivseks äritegevuse kohaks, tagades, et välisinvesteeringud, eelkõige strateegilistesse sektoritesse tehtavad välisinvesteeringud aitavad kaasa majanduskasvule ja konkurentsivõimele.
Mõlemad institutsioonid tunnistavad aga, et teatavad investeeringud võivad tekitada strateegilist sõltuvust ja vähendada siseturu vastupanuvõimet. See võib nõrgendada liidu majandusjulgeolekut ning kahjustada liidu tehnoloogilist eelist, majanduslikku vastupanuvõimet ja suutlikkust luua töökohti.
Seetõttu peavad mõlemad institutsioonid esmatähtsaks selliseid riske hinnata ning võtta nendega tegelemiseks ja liidu majandusjulgeoleku kaitsmiseks liidu tasandil vajalikke lisameetmeid, tagamaks, et liitu tehtavad välisinvesteeringud ei suurenda strateegilist sõltuvust ega tehnoloogilist lõhet.
Komisjon kavatseb teha algatuse, mille eesmärk on kehtestada kooskõlas liidu rahvusvaheliste kohustustega sihipärased tingimused selgelt kindlaks määratud strateegilistesse sektoritesse välisinvesteeringute tegemiseks, et suurendada liidu tööstuse konkurentsivõimet ja tegeleda eespool nimetatud riskidega.
Euroopa Parlament peab seda kavatsust kiiduväärseks ja on valmis täielikult täitma oma rolli kaasseadusandjana ning kõiki selliseid ettepanekuid aegsasti kaaluma.

